text: Дасьціпнікі-рыбаловы сьцьвярджаюць, што гэта — бронзавы карась. А дасьціпнікі, абазнаныя ў мастацтве, — што гэта вобла да піва, якое асацыяльныя асобы расьпіваюць у бліжэйшым хмызьняку. І што падобныя арт-аб’екты — гэта ганьба для гораду мастакоў, і адзнака дрэннага густу.
  1. У Віцебску паставілі помнік рыбе
  А што да афіцыйных зьвестак, то скульптура «Рыбка» з кампазытнага матэрыялу бронзавага колеру вышынёй 2, 3 мэтры стала «падарункам Віцебску да ягонага 1043-годзьдзя». Праўда, ляканічнасьць казённай фармулёўкі ня толькі не зьняла ўсе спадарожныя «рыбныя» пытаньні, але спарадзіла іх у разы болей.
  Самае распаўсюджанае — гэта «Навошта Віцебску тая «Рыбка»? З падтэкстам «Навошта марнаваць бюджэтныя грошы, калі ў горадзе не хапае школ, паліклінік і дзіцячых садкоў...»
  Алена Сьцяпанава
  Але раптам яна ўсё-ткі жыцьцёва неабходная гораду? І вось ужо хто-ніхто спрабуе асэнсаваць сымбалізм скульптурнай выявы. Прыкладам, можна ўявіць сабе, што гэты карась з каронай на галаве — тая самая пушкінская Залатая рыбка. Пушкін, між іншым, ажно двойчы праяжджаў цераз Віцебск. Лягічна? Ну, каму як...
  А можа, рыбка нездарма трымае ў роце ключ з надпісам «Віцебск» і гербам гораду? Падступная здрадніца, гатовая «здаць» яго любому варагу, які прыплыве па Дзьвіне на чоўне ці акіянскім ляйнэры! Скульптуру ж паставілі на самым беразе, а дакладней, у вусьці Віцьбы — дзе маленькая рэчулка поўніць больш магутную дзьвінскую плынь...
  2. Ці то «Рэпка», ці то «Рыбка»
  Пэрсанажы тэатральнай дзеі — тыя самыя пушкінскія Стары і Старая, хіба толькі без разьбітых начовак. Затое з алюзіяй да казкі пра рэпку — калі блакітны покрыў са скульптуры цягнулі цэлай талакой. Адно за аднаго трымаліся Стары, Старая і хлопец-жаніх у шлюбным гарнітуры, бо на адкрыцьцё «Рыбкі» запрасілі сапраўдную пару маладых. Разам з работнікамі віцебскага ЗАГСу — у гонар таго, што сёлета гэтай установе споўнілася 100 год. Тут зноўку сачыце за лёгікай: рыба — гэта ікра, ікра — гэта дзеткі, а дзеткі — наша ўсё, амаль што як Пушкін...
  3. Маладыя і «старыя»
  Кажуць, са спробамі знайсьці падставовыя тлумачэньні абсурду трэба своечасова завязваць, калі хочаш застацца ў здаровым розуме. Таму спынюся на моманце, які выглядае адзіным рацыянальным тлумачэньнем зьяўленьня «Рыбкі» ў нашым горадзе
  Непасрэдна падчас адкрыцьця было абвешчана, што яна будзе рабіць традыцыйныя амаль для кожнай гарадзкой скульптуры цуды. Вы ж, напэўна, ведаеце: варта толькі нешта недзе пацерці, каб грашовы дабрабыт адразу палепшыўся са страшнай сілай. І адным зь першых да «Рыбкі» памкнуўся старшыня Віцебскага аблсавету Ўладзімер Цярэнцьеў. Яно й зразумела: вобласьці надта ж патрэбныя грошы, бо «не хапае школ, паліклінік і дзіцячых садкоў» (гл. вышэй па тэксьце)
  4. Уладзімер Цярэнцьеў спраўджвае прыкмету
  Потым па прыкладзе кіраўніцтва скульптуру атачылі і шараговыя грамадзяне. Хтосьці старанна націраў рыбе бакі, хтосьці прылашчваў хвост, а хтосьці й ключ — імаверна, у спадзевах на жыльлёвы крэдыт ці на доўгачаканае ўласнае жытло, хоць нейкім цудам...
  5. Гараджане ў спадзяваньнях
  І цуд здарыўся! Аказваецца, віцебская «Рыбка» шматфункцыянальная: яна ня толькі прарочыць багатыя ўловы мясцовым рыбакам ды шукальнікам халяўных здабыткаў, але й зьбірае ахвяраваньні. У самым нізе, дзе скульптар Іван Казак разьмясьціў гаршчочак, поўны казачных манэтак, пачалі зьяўляцца і сапраўдныя! Праўда, дробненькія — па 1, 2 і 5 капеек...
  6. Скарбы і грошы
  Не ведаю, адкуль такая завядзёнка, але ў Віцебску прынята пакідаць капейкі, калі ў скульптурнай кампазыцыі прысутнічае ці то гаманец, ці то гаршчок са скарбамі. Але ж мэханізм запрацаваў! Хтосьці пакінуў дробязь, а камусьці ўжо й на піва хопіць, дзякуючы ці то вобле, ці то карасю. Шкада, абласны бюджэт такім чынам не напоўніш...
  7. Яшчэ адна карысць ад «Рыбкі» — сфатаграфавацца
  Меркаваньні, выказаныя ў блогах, перадаюць погляды саміх аўтараў і не абавязкова адлюстроўваюць пазыцыю рэдакцыі.
  Newest
  Newest
  Oldest
  Глядзець камэнтары (6)
  Гэтая дыскусія закрытая.
  Загрузіць больш камэнтароў
  ЗА КРАТАМІ
  БО ЖУРНАЛІСТЫ
  Апошнія навіны
  22:59
  Паўторныя суткі для «палітычных», Эўрапейскі суд забараніў высылаць мігрантаў у Беларусь. Найважнейшае за 6 сьнежня
  22:42
  Стала вядома, якая краіна выдала футбольнаму кіраўніку Базанаву шэнгенскую візу
  22:01
  ЗША заявілі пра дыпляматычны байкот Алімпіяды ў Пэкіне. Кітай прыгразіў контрмерамі
  21:56
  Pinterest купіў беларускі стартап з «унікальнымі эфэктамі»
  21:28
  Пратэсты, катаваньні, Лёндан. Гісторыя менчука, які «прачнуўся» ўлетку 2020-га
  20:55
  Эўрапейскі суд у правах чалавека забараніў высылаць мігрантаў у Беларусь, калі яны ўжо трапілі ў Польшчу
  20:29
  Амаль палова жыхароў Расеі лічаць, што мігрантаў зь мяжы Беларусі трэба вярнуць на радзіму
  усе навіны за дзень >
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  Відэа
  Дамінік Мацукевіч у ланцугу супраць інтэграцыі, 2019 год
  больш відэа і фота
  Самае чытанае
  1
  «Белавія» адключылі ад міжнародных сыстэмаў узаемаразьлікаў для пасажырскіх і грузавых перавозак
  2
  У Крамлі ня хочуць, каб Лукашэнка яшчэ раз вылучаўся на прэзыдэнта, — Самарукаў
  3
  У Польшчы пацьвердзілі сьмерць мігранткі з Курдыстану, якая апошнія дні правяла ў шпіталі
  4
  Міграцыйны крызіс: уцекачы кажуць, што ім далі 3 дні, каб прарвацца ў Эўропу; пашкодзілі польскі плот
  5
  Макей: «Беларусь рызыкуе страціць дзяржаўнасьць, калі санкцыйны ціск будзе працягвацца»
  6
  «Пуцін зьяўляецца фактычным уладальнікам Беларусі, і гэта стварае новую пагрозу для Ўкраіны», — Пятро Парашэнка